கேள்வி: சிமோன் டாட்டா பற்றி நீங்கள் என்ன அறிந்துள்ளீர்கள்?
பதில்: சிமோன் நேவல் டாடா, ''(Simone Naval Tata)'' துனோயர் என்றும் அழைக்கப்படும் இவர் டாட்டா குடும்பம் சேர்ந்த சுவிட்சர்லாந்துநாட்டைச் சேர்ந்த இந்திய வணிகப் பெண்ணாவார். இவர் ஜெனீவா பிறந்து வளர்ந்தார். ஜெனீவா பல்கலைக்கழகத்தில் பட்டம் பெற்றார். இவர் 1953 ஆம் ஆண்டில் ஒரு சுற்றுலாப்பயணியாக இந்தியாவுக்கு வருகைத் தந்தார். அங்கு இவர் நேவல் டாட்டா சந்தித்தார். அவர்கள் 1955 இல் திருமணம் செய்து கொண்டனர். பிறகு இவர் மும்பையில் நிரந்தரமாக குடியேறினார். இவர்களுக்கு நோயல் டாடா என்ற ஒரு மகன் இருந்தார். 1962 ஆம் ஆண்டில் டாடா எண்ணைய் ஆலைகள் சிறு துணை நிறுவனமாக இருந்தபோது, 1962 ஆம் ஆண்டில் இவர் லக்மே அழகுசாதன பொருட்கள் வாரியத்தில் நிர்வாக இயக்குநராகச் சேர்ந்தார். 1982 ஆம் ஆண்டில் அதன் தலைவராக உயர்ந்தார். மேலும் டிரெண்ட் நிறுவனம் நிறுவனத்தின் நிர்வாகமற்ற தலைவராக 30 அக்டோபர் 2006 வரை பணியாற்றினார். இவர் 1989 இல் டாடா தொழி நிறுவனக் குழுவில் நியமிக்கப்பட்டார். சில்லறைத் துறையின் வளர்ச்சியைக் கண்டு, 1996 இல் டாடா லக்மேவை ஹிந்துஸ்தான் யூனிலீவர் லிமிடெட் விற்றது. மேலும் விற்பனையின் மூலம் சம்பாதித்த பணத்திலிருந்து டிரெண்டை உருவாக்கியது. லக்மேவின் அனைத்து பங்குதாரர்களுக்கும் டிரெண்டில் சமமான பங்குகள் வழங்கப்பட்டன. ''வெஸ்டைட்'' பொருட்களும், கடைகளும் டிரெண்டிற்கு சொந்தமானது.